
Syirik: Menganiayai Diri Sendiri! 
Hadith : 


Dari Abdullah r.a katanya:” Setelah turun ayat:'Orang-orang yang beriman dan tidak 
mencampuradukkan iman mereka dengan penganiayaan...(hingga akhir ayat surah al-An'am:82) maka 
para sahabat merasa sukar memahami maksud ayat itu. Kerana itu mereka bertanya kepada Rasulullah 
s.a.w:"Siapakah di antara kami yang tidak pernah menganiayai dirinya?” Jawab Rasulullah s.a.w:”"Bukan 
begitu! Maksudnya ialah sebagaimana diajarkan Lugman kepada anaknya, katanya: "Hai anakku! 
Janganlah kamu syirik (menyekutukan Allah), kerana syirik itu adalah aniaya besar." 


Huraian 

Kita diperintahkan menjauhi dosa syirik kerana dosa orang yang mensyirikkan Allah SWT 
amat besar. Antaranya ialah seperti yang disebutkan di dalam firman Allah yang 
maksudnya: "Orang yang menyekutukan Allah, diharamkannya syurga atasnya dan 
tempat kembalinya adalah neraka. Dan orang -orang zalim itu tidak memiliki para 
penolong.” (Al Ma'idah: 72) Syirik dikatakan sebagai satu kezaliman yang sangat besar 
kerana manusia yang diciptakan Allah, diberi rezeki oleh Allah, kehidupan oleh Allah, 
tetapi ia tidak tahu berterima kasih bahkan menyekutukan Allah dengan yang lain. 
Rasulullah SAW telah mengajarkan sebuah doa agar terhindar daripada dosa syirik iaitu: 
“Ya Allah, aku meminta perlindungan kepada-Mu dari perbuatan menyekutukan Engkau 
dengan sesuatu, sedangkan aku mengetahui hal itu. Dan aku meminta perlindungan 
kepada Engkau dari tindakan menyekutukan-Mu dengan sesuatu dan aku tidak tahu." 





